

REPUBLIKA HRVATSKA

KARLOVAČKA ŽUPANIJA

GRAD KARLOVAC



GRADONAČELNIK

KLASA: 372-01/20-01/01

URBROJ: 2133/01-10-02/01-20-1

Karlovac, 16. siječnja 2020. godine

Na temelju članka 3. i čl. 9. st. 6. Odluke o kriterijima, mjerilima i postupku dodjele nekretnina u vlasništvu ili na upravljanju Grada Karlovca na korištenje udrugama („Glasnik Grada Karlovca“ br. 15/16, 1/19), gradonačelnik Grada Karlovca dana 16. siječnja 2020. godine donosi

**Z A K L J U Č A K**

**o raspisivanju i objavi natječaja** **za dodjelu nekretnine**

**na korištenje udrugama radi provođenja programa i projekata**

**od** **interesa za Grad Karlovac**

**PREDMET NATJEČAJA**

Grad Karlovac raspisuje javni natječaj za dodjelu nekretnine u vlasništvu Grada Karlovca na korištenje udrugama koje provode programe i projekte od interesa za Grad Karlovac, na određeno vrijeme **do donošenja Urbanističkog plana uređenja područja bivše vojarne Luščić.**

Udruge se, sukladno ovom Natječaju, mogu prijaviti za davanje na korištenje sljedećeg prostora na području bivše vojarne Luščić, koji je označen odgovarajućim rednim brojem u grafičkom prikazu, koji je sastavni dio ovog zaključka, kako slijedi:

|  |  |  |  |
| --- | --- | --- | --- |
| **Redbr.** | **Površina/ cca m2** | **Položaj u zgradi** | **Mjesečna naknada u kn** |
| 6. B | 280 | prizemlje | 140 |
|  |

Prostor iz gornje tablice, odnosno priloženog grafičkog prikaza, daje se na korištenje u viđenom stanju, isti nije priključen na vodoopskrbnu, kanalizacijsku niti telekomunkacijsku mrežu.

Korisnik predmetnog prostora bit će dužan o vlastitom trošku izvesti razvod električne energije te za isto ishoditi sve potrebne dozvole sukladno važećim propisima i vlastitim sredstvima podmirivati sve režijske troškove korištenja nekretnine, prema stvarnom utrošku, u rokovima dospijeća tražbina po prethodno navedenim osnovama. Korisnik može o svom trošku sanirati predmetni prostor u opsegu neophodnom za poboljšanje uvjeta korištenja, u okviru postojeće namjene, te obavljati radove tekućeg održavanja predmetnog prostora (čišćenje objekta, ličenje zidova, stropova, stolarije i bravarije; održavanje elektroinstalacija (zamjena žarulja, osigurača, sklopki); sitni popravci; zamjena brava i lokota; deratizacija, dezinfekcija i dezinsekcija objekta.

Prijavom na natječaj prijavitelji, odnosno korisnici kao investitori su suglasni da uređenjem prostora, njegovim održavanjem ili ulaganjem, ne stječu pravo vlasništva ni suvlasništva prostora kao ni odgovarajućeg dijela nekretnine na kojoj se isti nalazi, te se izričito odriču prava na povrat uloženih sredstava po navedenoj osnovi, uključujući nužne i korisne troškove.

Grad Karlovac ne odgovara za eventualne štete nastale na predmetnom objektu te se oslobađa bilo kakve odgovornosti u slučaju eventualnih štetnih događaja, prema korisnicima i trećim fizičkim i pravnim osobama.

**SADRŽAJ PRIJAVE**

Prijava se podnosi isključivo na obrascu prijave na javni natječaj, koji je sastavni dio natječaja (*Prilog 1*), a uz prijavu se prilaže:

1. Izvadak iz matičnog registra u koji je organizacija upisana;
2. Dokaz o upisu u Registar neprofitnih organizacija (ispis internetske stranice RNO-a);
3. Preslika važećeg statuta pravne osobe;
4. Popis članova;
5. Ispunjeni obrazac izjave osobe ovlaštene za zastupanje pravne osobe da je pravna osoba podmirila sve dospjele financijske i druge obveze koje proizlaze iz njezinih ugovornih odnosa s trećima *(Prilog 2)*;
6. Izvornik ili ovjerena preslika Potvrde Porezne uprave o stanju duga po osnovi javnih davanja o kojima službenu evidenciju vodi porezna uprava, ne starija od 30 dana od objave javnog natječaja;
7. Ispunjeni obrazac izjave o financiranju projekata ili programa organizacije kada se

oni financiraju iz proračuna Grada Karlovca i/ili drugih javnih izvora *(Prilog 3)*;

1. Preslika Izvješća o obavljenim uslugama ili aktivnostima organizatora volontiranja,

temeljem Pravilnika o obavljenim uslugama ili aktivnostima organizatora volontiranja (NN

101/08);

1. Preslika financijskog izvješća za prethodnu godinu (za obveznike dvojnog knjigovodstva) odnosno presliku knjige prihoda i rashoda (za obveznike jednostavnog knjigovodstva);
2. Izvod iz matične knjige radnika (evidencija o zaposlenim radnicima), ako organizacija

civilnoga društva zapošljava radnike na temelju ugovora o radu ili ugovora o djelu;

1. Ispunjeni obrazac izjave o partnerstvu (u slučaju namjere korištenja nekretnine u partnerstvu s jednom ili više organizacija civilnog društva) potpisan od strane svake partnerske organizacije (*Prilog 4)*;
2. Izvornik ili ovjerena preslika Uvjerenja da se protiv udruge te protiv fizičke osobe ovlaštene za njeno zastupanje ne vodi kazneni postupak, koje izdaje nadležni općinski sud, ne starije od 6 mjeseci od objave javnog natječaja.

Prijava i svi obrasci moraju biti potpisani od strane osobe ovlaštene za zastupanje i ovjereni pečatom udruge.

Prostori u vlasništvu ili na upravljanju Grada Karlovca mogu se dodijeliti na korištenje udruzi koja udovoljava sljedećim kriterijima:

* upisana je u odgovarajući Registar (Registar udruga) sa registriranim sjedištem na području Grada Karlovca;
* upisana je u Registar neprofitnih organizacija;
* svojim se statutom opredijelila za obavljanje djelatnosti i aktivnosti kojima promiče uvjerenja i ciljeve koji nisu u suprotnosti s Ustavom i zakonom;
* provodi programe i projekte od interesa za Grad Karlovac;
* ima organizacijske kapacitete i ljudske resurse za provedbu svojih aktivnosti;
* pravodobno i u cijelosti ispunjava obveze iz svih prethodno sklopljenih ugovora o financiranju iz proračuna Grada Karlovca i drugih javnih izvora;
* uredno ispunjava obveze plaćanja doprinosa za mirovinsko i zdravstveno osiguranje i obveze plaćanja poreza te drugih davanja prema državnom proračunu i proračunu Grada Karlovca;
* ima podmirene sve režijske troškove i troškove komunalnih usluga;
* protiv udruge, odnosno osobe ovlaštene za zastupanje, ne vodi se kazneni postupak i nije pravomoćno osuđena za prekršaj ili kazneno djelo definirano Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15);
* vodi uredno i transparentno financijsko poslovanje, sukladno propisima o računovodstvu neprofitnih organizacija;
* ima utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladni način);
* aktivno djeluje najmanje godinu dana prije datuma podnošenja prijave na javni natječaj,
* aktivnosti udruge se moraju provoditi na području Grada Karlovca;
* ako udruga namjerava prostor koristiti u suradnji/partnerstvu s drugom/drugim udrugom/udrugama , partnerska udruga mora također ispunjavati uvjete iz ovog članka.

Na javni natječaj se mogu javiti udruge, koje do sada nisu bile korisnice prostora u vlasništvu ili na upravljanju Grada Karlovca, kao i udruge koje već sada koriste prostor u vlasništvu ili na upravljanju Grada. Udruge, koje koriste određeni prostor, mogu se prijaviti na natječaj za taj prostor, na natječaj za novi (zamjenski) prostor, pri čemu prestaju s korištenjem sadašnjeg prostora, te za dodatni prostor, koji im je, uz korištenje sadašnjeg prostora, potreban za provedbu dodatnih aktivnosti od interesa za Grad Karlovac.

**PROVEDBA NATJEČAJA**

Dokumentacija za provedbu natječaja nalazi se na internetskim stranicama Grada Karlovca www.karlovac.hr. U papirnatom obliku može se podići u Upravnom odjelu za imovinsko pravne poslove i upravljanje imovinom, Banjavčićeva 9, soba 59 ili zatražiti u elektroničkom obliku na e-mail: sanja.miksic@karlovac.hr radnim danom od 7 do 15 sati.

Javni natječaj provodi Povjerenstvo za dodjelu nekretnina u vlasništvu ili na upravljanju

Grada Karlovca na korištenje udrugama.

Prijave se dostavljaju u pisanom obliku u zatvorenoj omotnici na adresu:

**GRAD KARLOVAC, Povjerenstvo za dodjelu nekretnina u vlasništvu ili na upravljanju Grada Karlovca na korištenje udrugama, Banjavčićeva 9, Karlovac, s naznakom „za dodjelu prostora udrugama- ne otvaraj“** poštom preporučeno ili osobnom predajom u prijemnoj pisarnici gradske uprave Grada Karlovca. Prijave bez obzira na način dostave moraju biti zaprimljene u prijemnoj pisarnici gradske uprave Grada Karlovca najkasnije **do 31. siječnja 2020. godine do 15:00 sati.**

Nema javnog otvaranja prijava.

Na prijedlog liste reda prvenstva neće biti uvršteni podnositelji, čije su prijave podnesene izvan natječajnog roka ili su nepotpune, koji ne ispunjavaju uvjete natječaja, koji imaju neispunjene dospjele novčane obveze prema državnom proračunu i proračunu Grada Karlovca i koji do zaključno zadnjeg dana roka za dostavljanje prijava imaju neispunjene dospjele novčane obveze (osim onih o kojima službenu evidenciju vodi Porezna uprava) po bilo kojoj osnovi prema Gradu Karlovcu i trgovačkim društvima: Vodovod i kanalizacija d.o.o. Karlovac; Zelenilo d.o.o. Karlovac, Čistoća d.o.o. Karlovac, Mladost d.o.o. Karlovac, Inkasator d.o.o. Karlovac, Hrvatski radio Karlovac d.o.o. Karlovac, Gradska toplana d.o.o. Karlovac i Hostel Karlovac d.o.o. Selce (smatra se da je novčana obveza ispunjena kada banci kod koje se vodi račun vjerovnika stigne novčana doznaka u njegovu korist).

Povjerenstvo za dodjelu nekretnina u vlasništvu ili na upravljanju Grada Karlovca na korištenje udrugama ima pravo poništiti natječaj u bilo koje vrijeme prije potpisivanja ugovora o korištenju nekretnine, bez obrazloženja i bez odgovornosti prema podnositeljima za bilo kakvu štetu, troškove i sl.

**KRITERIJI ZA OCJENJIVANJE PRIJAVA**

Prijava udruge na javni natječaj ocjenjivat će se na temelju kriterija kako slijedi:

*1. Godine aktivnog djelovanja*:

• do 5 godina .......................................................................................................... 1 bod

• od 6 do 9 godina ............................................................................................. 7 bodova

• od 10 do 19 godina ......................................................................................... 9 bodova

• 20 i više godina ..............................................................................................10 bodova

*2. Broj radnika na određeno i neodređeno vrijeme:*

• do 2 ...............................................................................................................................1 bod

• od 3 do 6 ......................................................................................................................3 boda

• 7 i više ......................................................................................................................5 bodova

• za svaku zaposlenu osobu iz socijalno osjetljivih skupina kojoj prijeti trajna nezaposlenost

i socijalna isključenost dodatno …………………………….............................................1 bod

*3. Ciljane skupine (korisnici prema kojima je udruga usmjerena):*

• skupine do 20 korisnika ............................................................................................... 1 bod

• skupine od 21 do 50 korisnika .....................................................................................3 boda

• skupine od 51 do 100 korisnika ...............................................................................5 bodova

• skupine s više od 100 korisnika ...............................................................................7 bodova

*4. Broj članova:*

• do 20 ..............................................................................................................................1 bod

• od 21 do 50 ..................................................................................................................2 boda

• od 51 do 100 ................................................................................................................3 boda

• više od 100 ...............................................................................................................5 bodova

*5. Broj volontera (prema zadnjem dostavljenom izvješću o obavljenim aktivnostima ili uslugama*

*organizatora volontiranja):*

• do 20 ..............................................................................................................................1 bod

• od 21 do 50 ..................................................................................................................2 boda

• od 51 do 100 ................................................................................................................3 boda

• više od 100 ................................................................................................................5 bodova

*6. Ostvarena financijska sredstva za programe i projekte u prethodnoj godini prema sljedećim*

*izvorima:*

• prihod od članarina najmanje 3.000,00 kn ili najmanje 3% ukupnih godišnjih

prihoda...................................................................................................................... 2 boda

• prihod od vlastite djelatnosti najmanje 1.000,00 kn ..................................... 2 boda

• prihod iz proračuna Grada Karlovca ......................................................................... 2 boda

• prihod iz proračuna Karlovačke županije ................................................................. 2 boda

• prihod iz državnog proračuna ................................................................................... 3 boda

• inozemni javni izvori ................................................................................................. 2 boda

• privatni donatori najmanje 1.000,00 kn...................................................................... 2 boda

• prihodi ostvareni iz sredstava Europske unije........................................................ 5 bodova

Udruge mogu dobiti bodove za svaki od navedenih načina ostvarenja financijskih sredstava u

prethodnoj godini.

*7. Provedene projektne aktivnosti u protekle dvije godine:*

• do 5 održanih javnih događanja u vlastitoj organizaciji (konferencije, radionice, okrugli

stolovi i sl.) godišnje ................................................................................................... 3 boda

• od 6 do 10 održanih javnih događanja u vlastitoj organizaciji (konferencije, radionice,

okrugli stolovi i sl.) godišnje ...................................................................................... 5 bodova

• više od 10 održanih javnih događanja u vlastitoj organizaciji (konferencije, radionice,

okrugli stolovi i sl.) godišnje ................................................................................ 10 bodova

• projekti i aktivnosti od osobitog interesa za Grad Karlovac, ostvareni u posljednje dvije godine, što ih ocjenjuje nadležni upravni odjel Grada

Karlovca..................................................................................................... 10 bodova

• projekti i aktivnosti koje se na području Grada Karlovca provode s međunarodnim

Partnerima ..................................................................................................15 bodova

*8. Broj partnertskih udruga s kojima se planira zajednički koristiti dodijeljeni prostor:*

• jedna partnertska udruga ...........................................................................................3 boda

• dvije partnertske udruge ...................................................................................... 5 bodova

• za svaku partnertsku udrugu iznad dvije dodatno ......................................................1 bod

*9. Ostvarena priznanja, nagrade i sl. u prethodnih pet godina:*

• međunarodna priznanja ................................................................................10 bodova

• državna priznanja............................................................................................8 bodova

• priznanja Karlovačke županije.........................................................................6 bodova

• priznanja Grada Karlovca................................................................................6 bodova

*10. Prethodno korištenje prostora:*

• prethodno uredno korištenje istog prostora ..........................................................3 boda

*11. Prethodno ulaganje vlastitih sredstava u prostor u prethodnih 5 godina:*

• do 20.000,00 kn....................................................................................................1 bod

• od 20.001,00 kn do 50.000,00 kn .......................................................................3 boda

• više od 50.000,00 kn .......................................................................................5 bodova

Udruge mogu dobiti bodove po svakom od prethodno navedenih kriterija, a tako dobiveni bodovi se zbrajaju.

Bodovanje prijave prema navedenim kriterijima obavlja Povjerenstvo za dodjelu nekretnina

u vlasništvu ili na upravljanju Grada Karlovca na korištenje udrugama.

Bodovi ostvareni prema pojedinim kriterijima se zbrajaju. Na temelju zbroja bodova za svakog podnositelja prijave, formira se lista prvenstva za dodjelu prostora (rang lista).

Ukoliko dva ili više podnositelja prijava imaju jednak broj bodova, prednost na listi prvenstva ima onaj podnositelj koji je ostvario više bodova po kriteriju broja zaposlenika na određeno i neodređeno vrijeme.

Ukoliko i prema kriteriju iz prethodnog stavka ovog članka dva ili više podnositelja prijave imaju jednak broj bodova, prednost na listi prvenstva ima onaj podnositelj koji je ostvario više bodova po kriteriju broja provedenih projektnih aktivnosti u protekle dvije godine.

Namjera korištenja prostora u partnerstvu s ostalim udrugama potvrđuje se izjavom, koja

se prilaže uz prijavu na natječaj za dodjelu prostora na korištenje, potpisanom od svih partnertskih udruga (Prilog 4). Zahtjev za dodjelu jednog prostora, koji planira koristiti više udruga u partnerstvu, podnosi samo jedna od udruga, koja smatra da na natječaju može ostvariti najveći broj bodova sukladno navedenim kriterijima.

Odluku o dodjeli na korištenje prostora udrugama donosi gradonačelnik na prijedlog Povjerenstva za dodjelu nekretnina u vlasništvu ili na upravljanju Grada Karlovca na korištenje udrugama.

Prijavitelj koji je ostvario najveći broj bodova za pojedini prostor, sukladno odluci gradonačelnika o dodjeli na korištenje prostora udrugama, sklapa s Gradom Karlovcem ugovor o korištenju nekretnine. U slučaju da isti ne pristupi sklapanju ugovora, ugovor će se sklopiti sa sljedećim prijaviteljem s liste prvenstva.

Prilikom sklapanja ugovora, prijavitelj je dužan dostaviti odgovarajuću bjanko zadužnicu do iznosa od 5.000,00 (pet tisuća) kuna kao instrument osiguranja za plaćanje mjesečne naknade za korištenje prostora.

Za vrijeme trajanja ugovora, Grad Karlovac može nadzirati ispunjavanje kriterija za dodjelu prostora, namjensko korištenje prostora te ispunjavanje drugih uvjeta i obveza preuzetih Odlukom o kriterijima, mjerilima i postupku dodjele nekretnina u vlasništvu ili na upravljanju Grada Karlovca na korištenje udrugama („Glasnik Grada Karlovca“ br 15/2016, 1/19) i ugovorom. U tu svrhu Grad Karlovac ima pravo od korisnika zatražiti uvid u dokumentaciju, pregledati prostor te od drugih osoba prikupljati obavijesti o korištenju prostora.

Korisnik gradskog prostora plaća naknadu za korištenje prostora u iznosu navedenom u tabelarnom prikazu, uvećan za PDV sukladno odredbama Zakona o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18).

Ostali uvjeti dodjele i korištenja prostora propisani su Odlukom o kriterijima, mjerilima

i postupku dodjele nekretnina u vlasništvu ili na upravljanju Grada Karlovca na korištenje udrugama („Glasnik Grada Karlovca“ br 15/16, 1/19).

**UPUTE ZA PRIJAVITELJE**

Za dodatne upute i objašnjenja, prijavitelji se mogu obratiti Upravnom odjelu Grada Karlovca za imovinsko pravne poslove i upravljanje imovinom, Banjavčićeva 9, Karlovac, na e-mail: sanja.miksic@karlovac.hr, ili telefonski na broj 628-177, svakim radnim danom od 7 do 15 sati.

GRADONAČELNIK

Damir Mandić, dipl.teol.

DOSTAVITI:

1. [www.karlovac.hr](http://www.karlovac.hr)
2. Oglasna ploča
3. Pismohrana gradonačelnika
4. Pismohrana